## Program pomoćničkog ispita za zanimanje obućar

### NN 5/2004 (15.1.2004.), Program pomoćničkog ispita za zanimanje obućar

# ministarstvo za obrt, malo i srednje poduzetništvo

**196**

Na temelju stavka 4. članka 53. Zakona o obrtu (Narodne
novine, br. 49/03), ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE OBUĆAR

I.

Svrha
pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje obućar (Narodne novine, br.
84/ 97), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. obrada materijala za donji dio obuće;
2. obrada potpetica i peta;
3. obrada donjeg dijela obuće;
4. izrada gornjeg dijela obuće;
5. izrađivanje obuće po mjeri;
6. izrada kalupa;
7. izrada obrisa stopala, tragova
   stopala i pomagala.

Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna
komisija na temelju dolje navedenih uradaka i radnih proba zadaje ispitaniku
jedan do tri uratka i jednu do tri radne probe. Ispitna komisija može i
samostalno predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Izrada gornjišta visokih muških cipela | Prema zadanom modelu i veličini konstruirati kroj, kompletirati krojne dijelove i izraditi gornjište |
| Izrada gornjišta niskih muških cipela | Prema zadanom modelu i veličini konstruirati kroj, kompletirati krojene dijelove i izraditi gornjište |
| Izrada gornjišta ženskih salonki | Prema zadanom modelu i veličini konstruirati kroj, kompletirati krojne dijelove i izraditi gornjište. |
| Izrada muških čizama | Prema zadanom modelu i veličini, te gotovom gornjištu izraditi donje dijelove obuće, spojiti gornjište i donjište, te dovršiti čizme |
| Izrada ženskih sandala | Prema zadanom modelu i veličini, te gotovom gornjištu izraditi donje dijelove obuće, spojiti gornjište i donjište, te dovršiti sandale |
| Izrada dječjih cipela | Prema zadanom modelu i veličini, te gotovom gornjištu izraditi donje dijelove obuće, spojiti gornjište i donjište, te dovršiti cipele |

## RADNA PROBA

|  |  |
| --- | --- |
| Vrsta radne probe | Opis radne probe |
| Obrada potpetica i peta | Mijenjanje gornjih zakrpa i peta, plošno brušenje, hrapavljenje, lijepljenje, pribijanje, poliranje i obnavljanje čeonih dijelova |
| Mjerenje, crtanje i krojenje | Uzimanje mjera, čitanje tragova stopala, izrada kopija i pomagala |
| Rad na gornjem dijelu obuće | Proširivanje obuće pomoću kalupa, aparata i drugih pomagala, ručno i strojno šivanje, izvođenje laganijih popravaka |
| Krojenje gornjih dijelova obuće | Izrada nacrta modela gornjih dijelova obuće, primjena računala u krojenju |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

### NASTAVNI PREDMET

### *Tehnologija* *zanimanja*

1. Koža i krzno, svojstva i klasifikacija prema mogućnostima upotrebe
2. Umjetni materijali u obućarstvu,
   principi proizvodnje, svojstva i upotreba
3. Ostali materijali u obućarstvu
   (guma, papir, tekstil, ljepila, boje, voskovi, sredstva za čišćenje i sl.
4. Poznavanje pojedinih vrsta
   obuće prema namjeni, načinu izrade i uporabnoj
   vrijednosti.
5. Poznavanje gornjega i
   donjeg dijela obuće, izbor materijala i označivanje dijelova obuće
6. Poznavanje postupaka sortiranja
   i kompletiranja dijelova obuće
7. Tehničko–tehnološka dokumentacija
   u izradi obuće
8. Postupci kontrole u fazi
   izrade i kontrola gotove obuće

## *Tehnološke* *vježbe*

1. Kalupi u izradi obuće, vrste i načini
   izrade
2. Kopiranje kalupa i izrada prosječne
   kopije
3. Kreiranje i modeliranje, primjena računala u crtanju modela
4. Šablone, načini izrade, razvijanje i umnožavanje
5. Krojenje gornjih i donjih dijelova obuće
6. Anatomija noge i stopala
7. Izrada obrisa stopala, tragova stopala i pomagala

## *Stručni* *račun*

if !supportLists1.
endifMatematičke i računske osnove

if !supportLists2.
endifIzračunavanje materijala

if !supportLists3.
endifIzračunavanje plaća

if !supportLists4.
endifIzračunavanje troškova

if !supportLists5.
endifIzračunavanje kamata

if !supportLists6.
endifIzračunavanje cijene proizvoda

## OCJENJIVAČKI LIST

#### if !supportListsI.                   endifPRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Izrada dokumentacije za uradak | 0 – 10 |
| Korištenje zaštitnih sredstava i naprava | 0 – 10 |
| Spretnost rukovanja alatima i napravama | 0 – 10 |
| Podešavanje alata, strojeva i naprava | 0 – 10 |
| Koncentracija i izdržljivost | 0 – 10 |
| Kakvoća obavljene radne probe | 0 – 10 |
| Ispunjenje radne norme | 0 – 20 |
| Kakvoća uratka | 0 – 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-56  Zagreb, 17. prosinca 2003. |  |

Ministar

**Željko** **Pecek**, v. r.

Ostalo, NN 5/2004-196